
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 58
din 27 martie 2014
privind organizarea „Festivalului şi Concursului Internaţional de Balet Clasic şi Modern”

 Sighişoara, Ediţia a-I-a, 2014

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6721/III/21.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa Asociaţiei „Pro Cultura” Sighişoara, înregistrată la Consiliul Local Sighişoara cu nr. 30/CL/28.05.2013, prin care se solicita un acord de principiu privind organizarea în parteneriat cu Municipiul Sighişoara a primei ediţii a „Festivalului şi Concursului Internaţional de Balet Clasic şi Modern” Sighişoara, Ediţia a-I-a, 2014, în  a doua parte a lunii iunie 2014, precum şi avizul de principiu favorabil exprimat de Consiliul Local Sighişoara în şedinţa ordinară a acestuia din data de 29 mai 2013, privind organizarea „Festivalului şi Concursului Internaţional de Balet Clasic şi Modern” Sighişoara, Ediţia a-I-a, 2014;


Văzând solicitarea Asociaţiei „Pro Cultura” Sighişoara, înregistrată la Municipiul Sighişoara cu nr. 6712/21.03.2014, privind organizarea, în parteneriat cu Municipiul Sighişoara, a „Festivalului şi Concursului Internaţional de Balet Clasic şi Modern” Sighişoara, Ediţia a-I-a, în perioada 26 – 29 iunie 2014, precum şi participarea cu sprijin financiar şi logistic - constând în transmiterea în folosinţă, cu titlul gratuit, a Sălii „Mihai Eminescu” şi a foaierului acesteia, a Sălii Festive şi a Sălii Mici a Primăriei, precum şi a terenului aparţinând domeniului public din Cetatea Medievală (Piaţa Cetăţii) - la organizarea şi desfăşurarea acestui eveniment cultural;

Avînd în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare, constând în suma de 100.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;  

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ, care desfăşoară o activitate de binefacere sau de utilitate publică ori servicii publice;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 6722/III/21.03.2014 al Serviciului Relaţii Publice, prin care se justifică oportunitatea organizării „Festivalului şi Concursului Internaţional de Balet Clasic şi Modern” Sighişoara, Ediţia a-I-a, 2014, în  perioada 26 – 29 iunie 2014, în parteneriat, încheiat între Municipiul Sighişoara şi Asociaţia „Pro Cultura” Sighişoara, îndeplinindu-se prevederile legale în acest sens;

În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (7) lit. ”a” şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

Art. 1. Se aprobă organizarea „Festivalului şi Concursului Internaţional de Balet Clasic şi Modern” Sighişoara, Ediţia a-I-a, în perioada 26 - 29 iunie 2014, în parteneriat, încheiat între Municipiul Sighişoara şi Asociaţia „Pro Cultura” Sighişoara.
Art. 2. Se aprobă transmiterea în folosinţă, cu titlul gratuit, a Sălii „Mihai Eminescu” şi a foaierului acesteia către Asociaţia „Pro Cultura” Sighişoara, pe perioada desfăşurării „Festivalului şi Concursului Internaţional de Balet Clasic şi Modern” Sighişoara, Ediţia a-I-a, în perioada 26 – 29 iunie 2014.
Art. 3. Se aprobă transmiterea în folosinţă, cu titlul gratuit, a Sălii Festive şi a Sălii Mici a Primăriei către Asociaţia „Pro Cultura” Sighişoara, pe perioada desfăşurării „Festivalului şi Concursului Internaţional de Balet Clasic şi Modern” Sighişoara, Ediţia a-I-a,  în perioada 27 – 28 iunie 2014.
Art. 4. Se aprobă punerea la dispoziţie, cu titlul gratuit, a terenului aparţinând domeniului public din Cetatea Medievală (Piaţa Cetăţii) către Asociaţia „Pro Cultura” Sighişoara, pe perioada desfăşurării „Festivalului şi Concursului Internaţional de Balet Clasic şi Modern” Sighişoara, Ediţia a-I-a, în data de 28 iunie 2014, potrivit planului de situaţie, anexa nr. 1 la Acordul de parteneriat ce urmează a se încheia.
Art. 5. Se aprobă alocarea sumei de 100.000 lei din bugetul local, pentru participarea la cheltuielile de organizare a evenimentului, sumă ce va fi plătită în baza contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene şi Managementul Proiectelor şi furnizorii de produse, prestatorii de servicii sau executanţii de lucrări.
Art. 6. Se aprobă încheierea Acordului de parteneriat între Municipiul Sighişoara şi Asociaţia”Pro Cultura” Sighişoara, conform anexei, care face parte integrantă din prezenta hotărâre.
Art. 7. Se desemnează, din partea Consiliului Local Sighişoara, ca membru în juriul „Festivalului şi Concursului Internaţional de Balet Clasic şi Modern” Sighişoara, Ediţia a-I-a, domnul consilier MATEI OVIDIU DANIEL
Art. 8. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Asociaţia „Pro Cultura” Sighişoara, prevăzut la art. 6 din prezenta hotărâre.
Art. 9. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Serviciul Investiţii-Urmărire Contracte, Monitorizare Servicii de Utilităţi Publice, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului, Biroul Achiziţii, Accesare Fonduri Europene şi Managementul Proiectelor, Compartimentul Juridic şi  Asociaţia „Pro Cultura” Sighişoara.
Art. 10. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,
  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;

  1 ex. Serviciul Relaţii Publice; 

  1 ex. Serviciul Investiţii-Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală, Biroul Logistic şi Aprovizionare Tehnico-Materială, 

  1 ex. Compartimentul Protecţie Civilă, P.S.I.;

  1 ex. Direcţia Administrarea Patrimoniului; 

  1 ex. Biroul Achiziţii, Accesare Fonduri Europene şi Managementul Proiectelor; 

  1 ex. Compartimentul Juridic;

  1 ex. Asociaţia „Pro Cultura” Sighişoara.

15 ex. 
I.R./G.V.
